Carl Robert Jakobson

Carl Robert Jakobson, nado en Tartu o 26 de xullo de 1841 e finado o 7 de marzo de 1882, foi un escritor, político e profesor estoniano que traballou na gobernación de Livonia, no Imperio ruso. Foi unha das persoas máis importantes do espertar nacional estoniano na segunda metade do século XIX.

 Traxectoria 

 Actividade política 
esquerda|miniatura|Cabeceira dos primeiros números do xornal Sakala (1878).
Entre 1860 e 1880, a gobernación de Livonia estivo dirixida por un goberno moderado dominado pola nobreza. Jakobson converteuse no líder da á radical, defendendo reformas xeneralizadas en Livonia. Foi responsable do programa económico-político do movemento nacional estoniano. Jakobson instou os estonianos a esixir a igualdade de dereitos políticos cos alemáns da rexión e a fin da posición privilexiada da nobreza báltico-alemá.  

En 1878, Jakobson fundou o primeiro xornal político en estoniano, Sakala. O xornal converteuse rapidamente nun promotor vital do espertar cultural. Tamén tivo un papel central no establecemento da Sociedade de Literatos de Estonia, que foi unha influente asociación estoniana na segunda metade do século XIX. 

Jakobson morreu o 19 de marzo de 1882, aos 40 anos, na aldea de Kurgja, onde vivía na mansión de Kurgja.

 Legado 
En 1948, a filla máis vella de Jakobson, Linda, fundou o Museo de Carl Robert Jakobson na propiedade familiar en Kurgja. A casa principal do museo inclúe unha exposición que presenta a vida e as actividades de Jakobson. O museo está deseñado para ilustrar elementos da vida rural en Estonia durante a vida de Jakobson e segue sendo unha granxa activa con cría de gando e cultivo da terra.

Carl Robert Jakobson apareceu representado no billete de 500 coroas.

 Galería 

 Notas 

 Véxase tamén 

 Ligazóns externas 

 Museo de Carl Robert Jakobson en Kurgja.

Categoría:Nados en Tartu
Categoría:Nados en 1841
Categoría:Finados en 1882
Categoría:Escritores de Estonia
Categoría:Políticos de Estonia